stanford-oval/wikipedia huggingface dataset:
กฎของชเต็ฟฟัน–บ็อลทซ์มัน
ต้นกำเนิด > การอนุพัทธ์จากกฎของพลังค์

เราสามารถอนุพัทธ์กฎนี้ได้ด้วยการพิจารณาพื้นผิวของวัตถุดำแบนราบราบขนาดเล็กซึ่งแผ่รังสีออกมาเป็นครึ่งทรงกลม และจะใช้ระบบพิกัดทรงกลมในการอนุพัทธ์ โดย θ เป็นมุมเชิงขั้ว (zenith angle) และ φ เป็นมุมทิศ (azimuth angle) พื้นผิวของวัตถุดำแบนราบอยู่บนระนาบ xy ที่ θ = π/2
ความเข้มของแสงที่เปล่งออกมาจากพื้นผิววัตถุดำถูกกำหนดโดยกฎของพลังค์เป็น:
I(\nu ,T)\, คือปริมาณของกำลังต่อหน่วยพื้นที่ผิวต่อหน่วยมุมตัน (solid angle) ต่อหน่วยความถี่ ที่เปล่งออกมา ณ ความถี่  \nu \, จากวัตถุดำที่อุณหภูมิ T.
h\, คือค่าคงตัวของพลังค์
c\, คืออัตราเร็วของแสง และ
k\, คือค่าคงตัวบ็อลทซ์มัน
I(\nu ,T)~A~d\nu ~d\Omega  คือปริมาณของกำลังที่แผ่ออกมาโดยพื้นที่ผิว A ผ่านมุมตัน dΩ ในช่วงความถี่ระหว่าง ν และ ν + dν.
กฎของชเต็ฟฟัน–บ็อลทซ์มันกำหนดกำลังที่เปล่งออกมาต่อหน่วยพื้นที่ของวัตถุเป็น
โคไซน์มีอยู่ในสมการเพราะวัตถุดำเป็นแหล่งกำเนิดรังสีแบบลัมแบร์ท (นั่นคือ ปฏิบัติตามกฎโคไซน์ของลัมแบร์ท) หมายความว่าความเข้มที่ตรวจวัดได้ตลอดทรงกลมนั้นจะเท่ากับความเข้มจริงคูณด้วยโคไซน์ของมุมเชิงขั้ว เราจำเป็นเป็นต้องปริพันธ์ 



d
Ω
=
sin
⁡
θ
 
d
θ
d
φ


{\textstyle d\Omega =\sin \theta \ d\theta d\varphi }

 ตลอดครึ่งทรงกลม และปริพันธ์  \nu  จาก  0 ถึง ∞ เพื่ออนุพัทธ์หากฎของชเต็ฟฟันบ็อลทซ์มัน
แล้วใส่ค่า I ลงไป:
เราต้องใช้การแทนที่เพื่อแก้ปริพันธ์นี้
และได้:
ปริพันธ์ฝั่งขวาเป็นแบบมาตรฐานซึ่งมีชื่อเรียกหลายชื่อ มันเป็นกรณีเฉพาะของปริพันธ์โพส-ไอน์สไตน์ (Bose-Einstein integral), โพลีลอการิทึม (Polylogarithm) หรือฟังก์ชันซีตาของรีมัน  \zeta (s) ค่าของปริพันธ์เท่ากับ  6\zeta (4)={\frac {\pi ^{4}}{15}} ทำให้ได้ผลลัพธ์สำหรับพื้นผิววัตถุดำเป็น:
สุดท้าย แม้การพิสูจน์นี้เริ่มจากการพิจารณาพื้นผิวแบนราบขนาดเล็กเท่านั้น แต่เราสามารถประมาณพื้นผิวที่อนุพันธ์ได้ (Differentiable manifold) ทุกผิวด้วยพื้นผิวแบนราบขนาดเล็กได้ พลังงานทั้งหมดที่แผ่ออกมาคือผลรวมของพลังงานที่แผ่ออกมาจากพื้นผิวทั้งหมดตราบใดที่ลักษณะทางเรขาคณิตของพื้นผิวนั้นไม่ทำให้วัตถุดำต้องดูดกลืนรังสีที่ตัวเองเปล่งออกมากลับเข้าไป และพื้นที่ผิวทั้งหมดคือผลรวมของพื้นที่ของพื้นผิวแต่ละผิว ดังนั้นกฎนี้จึงเป็นจริงสำหรับวัตถุดำแบบคอนเวกซ์หรือนูน (convex set) ทุกวัตถุตราบใดที่พื้นผิวมีอุณหภูมิเท่ากันตลอดทั้งผิว กฎนี้สามารถขยายไปใช้กับวัตถุที่ไม่นูนได้เพียงใช้ข้อเท็จจริงที่ว่าเปลือกหุ้มคอนเวกซ์ (convex hull) ของวัตถุดำนั้นแผ่รังสีเสมือนตัวมันเองเป็นวัตถุดำ
ต้นกำเนิด > ความหนาแน่นของพลังงาน

เราสามารถคำนวณความหนาแน่นของพลังงานรวม U ได้ในลักษณะคล้ายกัน ต่างกันเพียงคราวนี้เราจะปริพันธ์ตลอดทั้งทรงกลม และไม่มีโคไซน์ และเราจะหารฟลักซ์พลังงาน (U c) ด้วยอัตราเร็ว c เพื่อให้ค่าความหนาแน่นของพลังงาน U:
ดังนั้น   \int _{0}^{\pi /2}\cos \theta \sin \theta \,d\theta  ถูกแทนที่ด้วย   \int _{0}^{\pi }\sin \theta \,d\theta , ซึ่งให้ตัวประกอบเพิ่มค่าเท่ากับ 4
ดังนั้น จากทั้งหมดได้:
ดูเพิ่ม

กฎการกระจัดของวีน (Wien's displacement law)
กฎของเรย์ลี–จีนส์ (Rayleigh–Jeans law)
ความแผ่รังสี
วัตถุดำ
สมการซากุมะ–ฮัตโตริ (Sakuma–Hattori equation)
บรรณานุกรม

Wisniak, Jaime (2002), "Heat radiation law – from Newton to Stefan", Indian Journal of Chemical Technology, 9: 545–555 ; Available at:  National Institute of Science Communication and Information Resources (New Dehli, India)
Boltzmann, L. (1884), "Ableitung des Stefan'schen Gesetzes, betreffend die Abhängigkeit der Wärmestrahlung von der Temperatur aus der electromagnetischen Lichttheorie" [Derivation of Stefan's little law concerning the dependence of thermal radiation on the temperature of the electro-magnetic theory of light], Annalen der Physik und Chemie (ภาษาเยอรมัน), 258 (6): 291–294, Bibcode:1884AnP...258..291B, doi:10.1002/andp.18842580616
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กฎของชเต็ฟฟัน–บ็อลทซ์มัน
| กฎการแผ่รังสีของวัตถุดำ |
| --- | --- |
 เคียร์ชฮ็อฟ (Kirchhoff's law of thermal radiation)  พลังค์  เรย์ลี–จีนส์ (Rayleigh–Jeans law)  ซากูมะ–ฮัตโตริ (Sakuma–Hattori equation)  ชเต็ฟฟัน–บ็อลทซ์มัน  วีน (Wien's displacement law) 
การอนุพัทธ์กฎของชเต็ฟฟัน–บ็อลทซ์มันด้วยกฎของพลังค์
กรรตุวาจก

กรรตุวาจก [กัดตุวาจก, กันตุวาจก] (อังกฤษ: active voice) เป็นหน่วยสร้างวาจกที่พบได้ในภาษาจำนวนมาก วาจกนี้มีลักษณะไม่แปลกเด่น โดยใช้สกรรมกริยาสำหรับอนุประโยคในกลุ่มภาษากรรตุ–กรรมการก ดังเช่นในภาษาอังกฤษและภาษาในตระกูลอินโด-ยูโรเปียนอื่นส่วนมาก กริยาในภาษาเหล่านี้มักอยู่ในกรรตุวาจกเมื่อประธานเป็นผู้กระทำกริยานั้น ๆ
กรรตุวาจกจะใช้ในอนุประโยคที่แสดงประธานให้เป็นผู้กระทำหลักของกริยา กล่าวคือประธานกระทำตามกริยา อนุประโยคที่ผู้กระทำแสดงแปลกเด่นว่าเป็นประธานในทางไวยากรณ์ เรียกว่า กรรตุอนุประโยค ในทางตรงกันข้าม อนุประโยคที่ประธานเป็นผู้ถูกกระทำเรียกว่า กรรมอนุประโยค และกริยาจะอยู่ในกรรมวาจก ภาษาจำนวนมากมีทั้งกรรตุวาจกและกรรมวาจก ทำให้มีการสร้างประโยคที่ยืดหยุ่นมากขึ้น เนื่องจากทั้งผู้กระทำและผู้ถูกกระทำในประโยคสามารถเป็นประธานได้
ในอนุประโยคที่มีอบุรุษกริยา กริยาจะอยู่ในกรรตุวาจกแต่ไม่เจาะจงผู้กระทำ
ตัวอย่าง

ในตัวอย่างต่อไปนี้ แสดงประโยคกรรตุวาจกและกรรมวาจกเป็นคู่โดยใช้สกรรมกริยาเดิม
| ภาษา | กรรตุวาจก | กรรมวาจก |
| --- | --- | --- |
| ไทย | สุนัขกัดบุรุษไปรษณีย์ | บุรุษไปรษณีย์ถูกกัดโดยสุนัข |
| อังกฤษ | The dog bit the postal carrier. (สุนัขกัดบุรุษไปรษณีย์) | The postal carrier was bitten by the dog. (บุรุษไปรษณีย์ถูกกัดโดยสุนัข) |
| ดัตช์ | De hond beet de postbezorger. (สุนัขกัดบุรุษไปรษณีย์) | De postbezorger werd gebeten door de hond. (บุรุษไปรษณีย์ถูกกัดโดยสุนัข) |
| อาหรับ | عَضّ الكلبُ ساعي البريد. (สุนัขกัดบุรุษไปรษณีย์) 'ad alkalbu sa'eya albareed | عُضّ ساعي البريد بواسطة الكلب. (บุรุษไปรษณีย์ถูกกัดโดยสุนัข) 'oud sa'eya albareed biwasitat alkalb |
| ฟินแลนด์ | Koira puri postimiestä. (สุนัขกัดบุรุษไปรษณีย์) | Postimiestä puri koira. (บุรุษไปรษณีย์ถูกกัดโดยสุนัข) |
| ฝรั่งเศส | Le chien a mordu le facteur. (สุนัขกัดบุรุษไปรษณีย์) | Le facteur a été mordu par le chien. (บุรุษไปรษณีย์ถูกกัดโดยสุนัข) |
| เยอรมัน | Der Hund biss den Postboten. (สุนัขกัดบุรุษไปรษณีย์) | Der Postbote wurde vom Hund gebissen. (บุรุษไปรษณีย์ถูกกัดโดยสุนัข) |
| เกาหลี | 개가 우편집배원을 물었다. (สุนัขกัดบุรุษไปรษณีย์) gaega upyeonjibbaewon-eul mul-eossda | 우편집배원은 개에게 물렸다. (บุรุษไปรษณีย์ถูกกัดโดยสุนัข) upyeonjibbaewon-eun gaeege mullyeossda |
| ญี่ปุ่น | 犬がかんだ。(สุนัขกัด[บางคน]) Inu-ga kanda | 犬にかまれた。(โดยสุนัข [บางคน]ถูกกัด) Inu-ni kamareta |
| จีน | 狗咬了邮递员。(สุนัขกัดบุรุษไปรษณีย์) Gǒu yǎole yóudìyuán | 邮递员被狗咬了。(บุรุษไปรษณีย์ถูกกัดโดยสุนัข) Yóudìyuán bèi gǒu yǎole |
| โปแลนด์ | Pies ugryzł listonosza. (สุนัขกัดบุรุษไปรษณีย์) | Listonosz został ugryziony przez psa. (บุรุษไปรษณีย์ถูกกัดโดยสุนัข) |
| สเปน | El perro mordió al cartero. (สุนัขกัดบุรุษไปรษณีย์) | El cartero fue mordido por el perro. (บุรุษไปรษณีย์ถูกกัดโดยสุนัข) |
| สวาฮิลี | Mbwa alichoma tarishi. (สุนัขกัดบุรุษไปรษณีย์) | Tarishi alichomwa na mbwa. (บุรุษไปรษณีย์ถูกกัดโดยสุนัข) |
| สวีเดน | Hunden bet brevbäraren. (สุนัขกัดบุรุษไปรษณีย์) | Brevbäraren blev biten av hunden. (บุรุษไปรษณีย์ถูกกัดโดยสุนัข) |
| บาลี | โสโณ สาสนภาชกํ ขทฺทติ | โสเณน สาสนภาชโก ขทฺทิยเต |
กรมการเงินทหารบก

| กรมการเงินทหารบก |
| --- | --- |
กรมการเงินทหารบก
ประเทศ:  ไทย
บทบาท: เบิกเงิน จ่ายเงิน บัญชีเงิน งบประมาณของกองทัพบก
กองบัญชาการ: กองบัญชาการกองทัพบก (บก.ทบ.) ถนนราชดำเนินนอก แขวงบางขุนพรหม เขตพระนคร กรุงเทพมหานคร
คำขวัญ: สุจริตํ อมตํ กมฺมํ (ความสุจริตเป็นการกระทำที่ไม่ตาย)
สีหน่วย:   ฟ้า
สัญลักษณ์นำโชค: ช้างสามเศียร
วันสถาปนา: 6 มิถุนายน พ.ศ. 2481; 86 ปีก่อน (2481-06-06)
ปฏิบัติการสำคัญ: สงครามไซเบอร์
ผู้บังคับบัญชา
เจ้ากรมการเงินทหารบก: พลตรี เทอดศักดิ์ วงศ์จันทร์​
ผบ. สำคัญ: พันเอก พระสุริยสัตย์ พลตรี ชูชาติ สุกใส
กรมการเงินทหารบก (อักษรย่อ: กง.ทบ.; อังกฤษ: Finance Department) เป็นหน่วยงานราชการของกองทัพบกไทย ซึ่งมีบทบาทในด้านการเงินและการบัญชี โดยมีเจ้ากรมการเงินทหารบกคนปัจจุบันคือ พลตรี เทอดศักดิ์ วงศ์จันทร์​
ประวัติ

งานด้านการเงินของกองทัพบกไทย ได้เริ่มต้นในปี พ.ศ. 2440 ซึ่งมีการปรับปรุงกิจการกองทัพบก ตามแบบโลกตะวันตก และแยกงานการเงินมาอยู่ที่กรมยกบัตรทหารบก ก่อนมีการเปลี่ยนชื่อเป็นกรมคลังเงินทหารบก, กรมปลัดบาญชี, กรมปลัดบาญชีทหารบก ตามลำดับ
ปี พ.ศ. 2460 ได้มีการจัดตั้งกรมคลังเงินทหารบก โดยได้โอนกิจการกลับมาจากกรมปลัดบาญชีทหารบก และมีเจ้ากรมคลังเงินทหารบกทำหน้าที่ผู้บังคับบัญชา
ส่วนปี พ.ศ. 2465 มีการจัดตั้งโรงเรียนการสมุหบาญชีทหารบกขึ้นในกรมจเรพัสดุทหารบก ซึ่งทำหน้าที่ฝึกนายทหาร หรือบุคคล ให้ทำหน้าที่สมุหบาญชี หรือเจ้าพนักงานคลังเงิน แล้วมีการเปลี่ยนชื่อเป็นกรมปลัดบาญชีทหาร และกรมปลัดบาญชีทหารบก ตามลำดับ
สำหรับปี พ.ศ. 2473 ได้มีคำสั่งให้กรมปลัดบาญชีทหารบก มารวมกับกรมพลาธิการทหารบก โดยการจัดภารกิจและหน้าที่ ยังคงอยู่ในแบบเดิม
กระทั่งปี พ.ศ. 2481 ได้มีพระราชกฤษฎีกาจัดหน่วยย่อยในกระทรวงกลาโหม ให้มีการจัดตั้งกรมการเงินทหารบก เป็นหน่วยขึ้นตรงต่อกองทัพบก ซึ่งมีผลใช้บังคับตั้งแต่วันที่ 6 มิถุนายน พ.ศ. 2481 โดยมีพันเอก พระสุริยสัตย์ เป็นเจ้ากรมการเงินทหารบกคนแรก
การถูกโจมตี

ช่วงเดือนธันวาคม พ.ศ. 2559 หลังจากสภานิติบัญญัติแห่งชาติลงมติผ่านร่างพระราชบัญญัติว่าด้วยการกระทำความผิดเกี่ยวกับคอมพิวเตอร์ฉบับแก้ไข ซึ่งแม้จะไม่มีมาตราใดเกี่ยวข้องกับซิงเกิลเกตเวย์ตามที่หลายฝ่ายกังวล แต่ก็เกิดกรณีกลุ่มผู้ใช้อินเทอร์เน็ตต่อต้านซิงเกิลเกตเวย์ ทำการโจมตีเว็บไซต์หน่วยงานราชการ โดยเว็บไซต์ของกรมการเงินทหารบก ได้ตกเป็นเหยื่อของการโจมตีเว็บไซต์แรก กระทั่งใช้งานไม่ได้
รายนามเจ้ากรมการเงินทหารบก

พลตรี พระสุริยะสัตย์ (11 มิถุนายน พ.ศ. 2481 - 24 มีนาคม พ.ศ. 2484)
พลตรี หลวงชาญชิดชิงชัย (25 มีนาคม พ.ศ. 2484 - 16 มีนาคม พ.ศ. 2490)
พลโท เจียม ญาโณทัย (17 มีนาคม พ.ศ. 2490 - 24 พฤศจิกายน พ.ศ. 2498)
พลตรี หลวงเจริญภัณฑารักษ์ (25 พฤศจิกายน พ.ศ. 2498 - 4 พฤษภาคม พ.ศ. 2499)
พลตรี สวาสดิ์ เกษสกุล (4 พฤษภาคม พ.ศ. 2499 - 30 ธันวาคม พ.ศ. 2503)
พลตรี สุวรรณ เกษมมงคล (31 ธันวาคม พ.ศ. 2503 - 30 กันยายน พ.ศ. 2507)
พลตรี อมร กุสินทร์เกิด (1 ตุลาคม พ.ศ. 2507 - 30 กันยายน พ.ศ. 2511)
พลตรี กระจ่าง เอมโอชะ (1 ตุลาคม พ.ศ. 2511 - 30 กันยายน พ.ศ. 2517)
พลตรี ผาด ตระกูลดิษฐ์ (1 ตุลาคม พ.ศ. 2517 - 30 กันยายน พ.ศ. 2523)
พลตรี โชติ มั่นคง (1 ตุลาคม พ.ศ. 2523 - 30 กันยายน พ.ศ. 2524)
พลตรี ทรง วิบูลย์จันทร์ (1 ตุลาคม พ.ศ. 2524 - 30 กันยายน พ.ศ. 2526)
พลตรี ประภัสร์ วรพิสิษฐ์ (1 ตุลาคม พ.ศ. 2526 - 30 กันยายน พ.ศ. 2531)
พลตรี เสรี สุทธิกุล (1 ตุลาคม พ.ศ. 2531 - 30 กันยายน พ.ศ. 2533)
พลตรี ปรีชา ปุษปาคม (1 ตุลาคม พ.ศ. 2533 - 30 กันยายน พ.ศ. 2534)
พลตรี เพ็ญศักดิ์ สืบสมาน (1 ตุลาคม พ.ศ. 2534 - 30 กันยายน พ.ศ. 2536)
พลตรี วีระ สรรประดิษฐ์ (1 ตุลาคม พ.ศ. 2536 - 30 กันยายน พ.ศ. 2542)
พลตรี อัญเทอญ ทศานนท์ (1 ตุลาคม พ.ศ. 2542 - 30 กันยายน พ.ศ. 2544)
พลตรี วรัตน์ หอมเนียม (1 ตุลาคม พ.ศ. 2544 - 30 กันยายน พ.ศ. 2545)
พลตรี บันเทิง พูนขำ (1 ตุลาคม พ.ศ. 2545 - 31 มีนาคม พ.ศ. 2547)
พลตรี ชาญณรงค์ รสจันทน์ (1 เมษายน พ.ศ. 2547 - 31 มีนาคม พ.ศ. 2548)
พลตรี ฉัตรชัย สาริกัลยะ (1 เมษายน พ.ศ. 2548 - 30 กันยายน พ.ศ. 2552)
พลตรี อดุลยเดช อินทะพงษ์ (1 ตุลาคม พ.ศ. 2552 - 30 กันยายน พ.ศ. 2556)
พลตรี ณัฏฐิพงษ์ เผือกสกนธ์ (1 ตุลาคม พ.ศ. 2556 - 1 ตุลาคม พ.ศ. 2558)
พลตรี ชูชาติ สุกใส (2 ตุลาคม พ.ศ. 2558 - 30 กันยายน พ.ศ. 2561)
พลตรี กฤษณ์ จาดสุวรรณ (1 ตุลาคม พ.ศ. 2561 - 31 มีนาคม พ.ศ. 2564)
พลตรี อดุลย์ แนบสนิท (1 เมษายน พ.ศ. 2564 - 31 มีนาคม พ.ศ. 2565)
พลตรี เกรียงศักดิ์ ไข่ถาวร (1 เมษายน พ.ศ. 2565 - 30 กันยายน พ.ศ. 2566)
พลตรี เทอดศักดิ์ วงศ์จันทร์ (1 ตุลาคม พ.ศ. 2566 - ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
แหล่งข้อมูลอื่น

กรมการเงินทหารบก ที่เฟซบุ๊ก
เว็บไซต์ทางการ
กรอบรูปภาพ

กรอบรูปภาพทำจากไม้
กรอบรูปภาพ (อังกฤษ: picture frame) เป็นตัวยึดขอบผลิตด้วยไม้ เหล็ก พลาสติก หรือวัสดุอื่น ซึ่งทําให้รูปภาพตึงและแข็งแรง มักใช้เป็นเครื่องตกแต่งภายในห้อง
กรรมวาจก

กรรมวาจก [กำมะวาจก] (อังกฤษ: passive voice) คือหน่วยสร้างวาจกที่พบได้ในหลายภาษา ในประโยคกรรมวาจก ประธานมีบทบาทเป็นผู้รับการกระทำหรือผู้ทรงสภาพของกริยาหลัก กล่าวคือ เป็นสิ่งมีชีวิตหรือสิ่งไม่มีชีวิตที่ได้รับผลกระทบหรือเปลี่ยนสภาพจากเหตุการณ์ที่ผู้กระทำก่อขึ้น ต่างจากประโยคกรรตุวาจกที่ซึ่งประธานมีบทบาทเป็นผู้กระทำ ตัวอย่างเช่น ในประโยคกรรมวาจก ต้นไม้ถูกโค่น ประธาน (คือ ต้นไม้) แสดงถึงผู้รับการกระทำแทนที่จะเป็นผู้กระทำกริยา ในทางตรงกันข้าม ประโยค มีคนโค่นต้นไม้ และ ต้นไม้ล้มแล้ว นั้นเป็นประโยคกรรตุวาจกทั้งคู่
ในประโยคกรรมวาจกโดยทั่วไปนั้น สิ่งที่มักจะแสดงออกผ่านกรรม (หรืออาร์กิวเมนต์อื่นในบางกรณี) จะย้ายมาแสดงออกผ่านประธานแทน ในขณะที่สิ่งที่มักจะแสดงออกผ่านประธานจะถูกละออกไปหรือย้ายมาแสดงออกผ่านส่วนเติมต่อของประโยค ดังนั้น การเปลี่ยนนัยความหมายเชิงกรรตุวาจกเป็นนัยความหมายเชิงกรรมวาจกจึงเป็นกระบวนการลดหน่วยพึ่งพาของกริยา (หรืออีกนัยหนึ่งคือ "กระบวนการลดการถ่ายผ่าน") เพราะนัยความหมายเชิงสกรรมกริยาได้ถูกลดทอนหรือเปลี่ยนเป็นนัยความหมายเชิงอกรรมกริยาในทางวากยสัมพันธ์ อย่างไรก็ตาม กรณีเช่นนี้ไม่ได้เกิดขึ้นเสมอไป เช่น ในภาษาญี่ปุ่น หน่วยสร้างกรรมวาจกไม่จำเป็นต้องทำให้หน่วยพึ่งพาของกริยาลดลง
ภาษาหลายภาษามีทั้งกรรตุวาจกและกรรมวาจก ทำให้การสร้างประโยคมีความยืดหยุ่นมากขึ้นเนื่องจากทั้งผู้กระทำและผู้รับการกระทำในทางอรรถศาสตร์มีโอกาสรับบทบาทเป็นประธานในทางวากยสัมพันธ์ได้ กรรมวาจกช่วยให้ผู้พูดสามารถจัดโครงสร้างสัมพันธสารด้วยการวางบุคคลหรือสิ่งอื่น ๆ นอกเหนือจากผู้กระทำไว้ในตำแหน่งประธานได้ กลวิธีนี้อาจใช้เพื่อเน้นผู้รับการกระทำหรือบทบาทใจความหลักอื่น ๆ ให้เด่นขึ้น นอกจากนี้ยังอาจเป็นประโยชน์เมื่อผู้รับการกระทำเป็นหัวข้อของบทสนทนาที่กำลังดำเนินอยู่ หรือเมื่อผู้พูดต้องการหลีกเลี่ยงการระบุตัวตนของผู้กระทำ
กรมอุตุนิยมวิทยาฟีจี

ที่ตั้งของฟีจีในมหาสมุทรแปซิฟิก
กรมอุตุนิยมวิทยาฟีจี (อังกฤษ: Fiji Meteorological Service, FMS) คือหน่วยงานระดับกรมของรัฐบาลฟีจี ทำหน้าที่รับผิดชอบในการพยากรณ์อากาศ และมีฐานที่ตั้งอยู่ในนันจี ปัจจุบันเจ้ากรมคือ Ravind Kumar
ตั้งแต่ปี ค.ศ. 1985 กรมนี้รับผิดชอบกำหนดชื่อพายุหมุนเขตร้อนในภูมิภาคมหาสมุทรแปซิฟิกตะวันตกเฉียงใต้ ปัจจุบันนักอุตุนิยมวิทยาที่ทำงานในกรมนี้ได้รับประกาศนียบัตรชั้นสูง (graduate diploma) ด้านอุตุนิยมวิทยาจากสำนักอุตุนิยมวิทยาแห่งออสเตรเลีย
ประวัติ

ในคริสต์ทศวรรษ 1910 กิจการพยากรณ์อากาศของฟีจีถือเป็นความรับผิดชอบของคณะกรรมการท่าจอดเรือในซูวา (Harbour Board in Suva)
ลิงก์เชื่อมโยงภายนอก

กรมอุตุนิยมวิทยาฟีจี
กระจกเงาทุติยภูมิ

กระจกเงาทุติยภูมิของกล้องโทรทรรศน์เค็ก
กระจกเงาทุติยภูมิ (อังกฤษ: secondary mirror) คือกระจกเงาบานที่ 2 ในกล้องโทรทรรศน์สะท้อนแสง ซึ่งใช้เพื่อรวบรวมและโฟกัสแสง โดยทั่วไปแล้วแสงที่รวบรวมโดยกระจกเงาปฐมภูมิจะผ่านไปยังตำแหน่งของกระจกเงาทุติยภูมิก่อนที่จะไปถึงยังจุดโฟกัส กระจกเงาทุติยภูมิจะปรับแสงไปทางด้านข้างในกรณีของกล้องโทรทรรศน์แบบนิวตัน หรือสะท้อนกลับไปในทิศตรงกันข้ามผ่านระนาบโฟกัสและผ่านกระจกเงาหลักในกรณีของกล้องโทรทรรศน์แบบกัสแกร็ง หรือแบบอื่น ๆ
โดยปกติแล้วกระจกเงาทุติยภูมิจะถูกค้ำด้วยฐานยึดรูปตัว X (บางครั้งเรียกว่า "แมงมุม") บนเส้นทางแสงระหว่างแหล่งกำเนิดแสงกับกระจกเงาปฐมภูมิ แต่สิ่งที่สำคัญที่สุดคือกระจกเงาต้องไม่ทำให้เกิดการบิดเบี้ยวของภาพ แต่ละจุดบนกระจกเงาปฐมภูมิจะถูกสร้างเป็นภาพขึ้นโดยแยกอิสระกัน และเมื่อพื้นที่เพิ่มขึ้น ความสว่างของภาพที่แสงอ่อนจะเพิ่มขึ้นได้โดยไม่ต้องเปลี่ยนรูปร่างของภาพ นั่นคือ กระจกเงาทุติยภูมิและตัวรองรับอาจบิดเบี้ยวเล็กน้อยเนื่องจากฟังก์ชันกระจายจุด และการแผ่รังสีจากแหล่งกำเนิดแสงจ้าอาจทำให้เกิดการเลี้ยวเบนเป็นรูปกากบาทซึ่งพบได้ทั่วไปในในการสร้างภาพ
กรมกิจการสตรีและสถาบันครอบครัว

| --- | --- |
Department of Women's Affairs and Family Development
ตราของกรมกิจการสตรีและสถาบันครอบครัว
ภาพรวมกรม
ก่อตั้ง: 3 ตุลาคม พ.ศ. 2545; 22 ปีก่อน (2545-10-03)
กรมก่อนหน้า: สำนักงานกิจการสตรีและสถาบันครอบครัว
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่:   เลขที่ 1034 ถนนกรุงเกษม แขวงคลองมหานาค เขตป้อมปราบศัตรูพ่าย กรุงเทพมหานคร 10100
บุคลากร: 712 คน (พ.ศ. 2566)
งบประมาณต่อปี: 534,230,300 บาท (พ.ศ. 2568)
ฝ่ายบริหารกรม: แรมรุ้ง วรวัธ, อธิบดี สุดา สุหลง, รองอธิบดี เบญจมาส แก่นเมือง, รองอธิบดี
ต้นสังกัดกรม: กระทรวงพัฒนาสังคมและความมั่นคงของมนุษย์
เว็บไซต์: เว็บไซต์ของกรม
กรมกิจการสตรีและสถาบันครอบครัว (อังกฤษ: Department of Women's Affairs and Family Development อักษรย่อ:สค.) หน่วยงานในสังกัดกระทรวงการพัฒนาสังคมและความมั่นคงของมนุษย์ เป็นหน่วยงานเสริมสร้างมาตรการ กลไกในการพัฒนาศักยภาพ ความเสมอภาคและความเท่าเทียม ระหว่างเพศ การคุ้มครองและพิทักษ์สิทธิสตรีและผู้แสดงออกที่แตกต่างจากเพศโดยกําเนิด การป้องกันการค้าประเวณีและคุ้มครองผู้ประสบปัญหาจากการค้าประเวณี การคุ้มครองสวัสดิภาพบุคคลในครอบครัว การสร้างความเข้มแข็งให้สถาบันครอบครัว
ประวัติ

รัฐบาลมีนโยบายปฏิรูประบบราชการ โดยยุบหน่วยงานที่กระจายอยู่ในหลายกระทรวง มาจัดตั้งกระทรวงและหน่วยงานระดับกรมขึ้นใหม่ เพื่อให้การดำเนินงานของภาครัฐมีประสิทธิภาพยิ่งขึ้น จึงมีการจัดตั้งสำนักงานกิจการสตรีและสถาบันครอบครัว เป็นส่วนราชการระดับกรมในสังกัดกระทรวงการพัฒนาสังคมและความมั่นคงของมนุษย์ ตามพระราชบัญญัติระเบียบบริหารราชการแผ่นดิน พ.ศ. 2545 มาตรา 17 และพระราชกฤษฎีกาโอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวง ทบวง กรม พ.ศ. 2545 พ.ศ. 2545 มาตรา 35 (1)
โดยมีกฎกระทรวงแบ่งส่วนราชการสำนักงานกิจการสตรีและสถาบันครอบครัว พ.ศ. 2545 ในการจัดตั้งสำนักงานนี้ มีการรวมภารกิจบางส่วนของหน่วยงาน 3 หน่วยงานเข้าด้วยกัน คือ
คณะกรรมการส่งเสริมและประสานงานสตรีแห่งชาติ สำนักงานปลัดสำนักนายกรัฐมนตรี สำนักนายกรัฐมนตรี
กรมการพัฒนาชุมชน กระทรวงมหาดไทย
กรมประชาสงเคราะห์ กระทรวงแรงงานและสวัสดิการสังคม
ต่อมามีพระราชบัญญัติปรับปรุงกระทรวงทบวงกรม (ฉบับที่ 14) พ.ศ. 2558 ซึ่งมีผลบังคับใช้เมื่อวันที่ 6 มีนาคม 2558 ให้มีการปรับปรุงโครงสร้างส่วนราชการกระทรวงการพัฒนาสังคมและความมั่นคงของมนุษย์ โดยรวมงานด้านนโยบาย ด้านวิชาการ และด้านการปฏิบัติของกลุ่มเป้าหมายเดียวกันให้อยู่ส่วนราชการเดียวกันแบ่งเป็นหน่วยงานในสังกัดกระทรวง ประกอบด้วย
สำนักงานปลัดกระทรวง
กรมกิจการเด็กและเยาวชน
กรมกิจการผู้สูงอายุ
กรมกิจการสตรีและสถาบันครอบครัว
กรมพัฒนาสังคมและสวัสดิการ
กรมส่งเสริมและพัฒนาคุณภาพชีวิตคนพิการ
ซึ่งกรมกิจการสตรีและสถาบันครอบครัว ได้รับการโอนภารกิจที่เกี่ยวกับงานสตรี สำนักงานป้องกันและแก้ใขปัญหาการค้าหญิงและเด็ก สถานสงเคราะห์สตรี และสถานสงเคราะห์ตามกฎหมายว่าด้วยการป้องกันและปราบปรามการค้าประเวณี และงานตามกฎหมายว่าด้วยการป้องกันและปราบปรามการค้าประเวณี เพื่อให้การดำเนินงานเป็นไปตามที่กฎกระทรวงการแบ่งส่วนราชการที่กำหนด
อำนาจหน้าที่

เสนอแนะนโยบาย ยุทธศาสตร์ แผนงาน และมาตรฐานการปฏิบัติงานเกี่ยวกับการส่งเสริม การพัฒนาศักยภาพ การคุ้มครองพิทักษ์สิทธิ การเสริมสร้างความเข้มแข็งให้แก่สตรี ครอบครัวผู้ประสบปัญหาจากการค้าประเวณี และผู้แสดงออกที่แตกต่างจากเพศโดยกําเนิด
ส่งเสริม สนับสนุน และประสานความร่วมมือกับทุกภาคส่วน และองค์กรระหว่างประเทศ ในการดําเนินการตามนโยบาย พันธกรณี อนุสัญญา และความตกลงระหว่างประเทศเกี่ยวกับสตรีครอบครัว ผู้ประสบปัญหาจากการค้าประเวณี และผู้แสดงออกที่แตกต่างจากเพศโดยกําเนิดหน้า 19 เล่ม 133 ตอนที่ 94 ก ราชกิจจานุเบกษา 1 พฤศจิกายน 2559
เสริมสร้างมาตรการ กลไกในการพัฒนาศักยภาพ ความเสมอภาคและความเท่าเทียม ระหว่างเพศ การคุ้มครองและพิทักษ์สิทธิสตรีและผู้แสดงออกที่แตกต่างจากเพศโดยกําเนิด การป้องกันการค้าประเวณีและคุ้มครองผู้ประสบปัญหาจากการค้าประเวณี การคุ้มครองสวัสดิภาพบุคคลในครอบครัว การสร้างความเข้มแข็งให้สถาบันครอบครัว
ส่งเสริมและสนับสนุนให้มีการจัดตั้ง การดําเนินงาน การรับรอง และการเสริมสร้าง ความเข้มแข็งขององค์กรภาคเอกชนด้านสตรีและครอบครัว รวมทั้งองค์กรอื่นที่เกี่ยวข้อง
บริหารจัดการและพัฒนาระบบเทคโนโลยีสารสนเทศด้านสตรี ครอบครัว ผู้ประสบ ปัญหาจากการค้าประเวณี และผู้แสดงออกที่แตกต่างจากเพศโดยกําเนิด
เป็นศูนย์กลางการเรียนรู้ในการแก้ไขและพัฒนาสตรี ครอบครัว ผู้กระทําหรือผู้ถูกกระทําด้วยความรุนแรงในครอบครัว ผู้ประสบปัญหาจากการค้าประเวณี ผู้แสดงออกที่แตกต่างจากเพศโดยกําเนิดและผู้ถูกเลือกปฏิบัติโดยไม่เป็นธรรมระหว่างเพศ
จัดบริการสวัสดิการสังคม การให้ความช่วยเหลือ คุ้มครอง แก้ไข เยียวยา บําบัด ฟื้นฟู และพัฒนาศักยภาพของสตรี ผู้กระทําหรือผู้ถูกกระทําด้วยความรุนแรงในครอบครัว ผู้ที่ถูกศาลสั่งคุ้มครองสวัสดิภาพ ผู้ประสบปัญหาจากการค้าประเวณี รวมทั้งผู้แสดงออกที่แตกต่างจากเพศโดยกําเนิด
ปฏิบัติการอื่นใดตามที่กฎหมายกําหนดให้เป็นอํานาจหน้าที่ของกรมหรือตามที่รัฐมนตรี หรือคณะรัฐมนตรีมอบหมาย
ทำเนียบผู้บริหาร > ผู้อำนวยการสำนักงานกิจการสตรีและสถาบันครอบครัว

1. นางสีน้อย เกษมสันต์ ณ อยุธยา (17 พฤศจิกายน 2545 - 29 กันยายน 2546)
2. นายชาญยุทธ โฆศิรินนท์  (30 กันยายน 2546 - 30 กันยายน 2548)
3. นายสุวิทย์ ขันธาโรจน์  (1 ตุลาคม 2548 - 30 กันยายน 2551)
4. นายศุภฤกษ์ หงษ์ภักดี (1 ตุลาคม 2553 - 31 ตุลาคม 2554)
5. นายสมชาย เจริญอำนวยสุข  (1 พฤศจิกายน 2554 - 4 มีนาคม 2558)
ทำเนียบผู้บริหาร > อธิบดีกรมกิจการสตรีและสถาบันครอบครัว

5. นายสมชาย เจริญอำนวยสุข (6 มีนาคม 2558 - 30 กันยายน 2558)
6. นายเลิศปัญญา บูรณบัณฑิต (1 กันยายน 2558 - 30 กันยายน 2562)
7. นางสาวอุษณี  กังวารจิตต์ (1 ตุลาคม 2562 - 30 กันยายน 2563)
8. นางจินตนา จันทร์บำรุง (ปัจจุบัน)
กรอบอ้างอิง

ในวิชาฟิสิกส์ กรอบอ้างอิง (อังกฤษ: frame of reference) ประกอบด้วยระบบพิกัดนามธรรมและชุดจุดอ้างอิงกายภาพซึ่งกำหนด (ระบุตำแหน่งและกำหนดทิศทาง) ระบบพิกัดและวางมาตรฐานการวัดได้อย่างเดียว
ใน n มิติ จุดอ้างอิง n+1 จุดเพียงพอต่อการนิยามกรอบอ้างอิงหนึ่งได้อย่างสมบูรณ์ กรอบอ้างอิงอาจนิยมด้วยจุดอ้างอิง ณ จุดกำหนด และจุดอ้างอิงที่ระยะทางหนึ่งหน่วยตามแกนพิกัด n แต่ละแกนโดยใช้พิกัดสี่เหลี่ยม (คาร์ทีเชียน)
ในสัมพัทธภาพของไอน์สไตน์ กรอบอ้างอิงใช้เพื่อระบุความสัมพันธ์ระหว่างผู้สังเกตที่เคลื่อนที่และปรากฏการณ์ที่กำลังสังเกต ในบริบทนี้ วลีที่ใช้มักเป็น "กรอบอ้างอิงของผู้สังเกต" ซึ่งส่อว่าผู้สังเกตอยู่นิ่งในกรอบนั้น แม้จะไม่จำเป็นต้องอยู่ ณ จุดกำเนิดเสมอไป กรอบอ้างอิงสัมพัทธภาพยังรวมเวลาพิกัด ซึ่งไม่ตรงกันในกรอบที่เคลื่อนที่โดยสัมพัทธ์ต่อกัน ฉะนั้นสถานการณ์จึงต่างจากสัมพัทธภาพกาลิเลอิ ซค่งเวลาพิกัดทั้งหมดสมมูลกันโดยสภาพ
กรดไพรอมิดิก

| --- | --- |

ข้อมูลทางคลินิก
รหัส ATC: J01MB03 (WHO) 
ตัวบ่งชี้
 ชื่อตามระบบ IUPAC 8-Ethyl-5-oxo-2-pyrrolidin-1-yl-5,8-dihydropyrido[2,3-d]pyrimidine-6-carboxylic acid 
PubChem CID: 4855
ECHA InfoCard: 100.039.223 
ข้อมูลทางกายภาพและเคมี
สูตร: C14H16N4O3
มวลต่อโมล: 288.30 g/mol g·mol−1
 สารานุกรมเภสัชกรรม
กรดไพรอมิดิก (อังกฤษ: Piromidic acid)
ศึกวันดวลเพลง เพื่อมาตุภูมิ

| ศึกวันดวลเพลง เพื่อมาตุภูมิ> ซีซั่น 1 |
| --- | --- |
ออกอากาศ: 7 กรกฎาคม พ.ศ. 2561 –  19 มกราคม พ.ศ. 2562
กรรมการ: รุ่ง สุริยา สลา คุณวุฒิ จิ้งหรีดขาว วงศ์เทวัญ
พิธีกร: ภคชนก์ โวอ่อนศรี เตือนใจ ศรีสุนทร
เครือข่าย/สถานี: สถานีโทรทัศน์ช่องวัน
รองชนะเลิศ
วชิรารักษ์ โลหะสาร (หลิว)
ลำดับเหตุการณ์
  ฤดูกาลที่ 1 (พ.ศ. 2561) ►
รายการ ศึกวันดวลเพลง เพื่อมาตุภูมิ เป็นเกมโชว์การแข่งขันร้องเพลงลูกทุ่ง โดยออกอากาศทุกวันเสาร์ เวลา 19.30 น. และตั้งแต่วันที่ 4 สิงหาคม 2561 เป็นต้นไป ได้ย้ายเวลาออกอากาศเป็น 18.20 น. ทางช่องวัน โดยเริ่มออกอากาศตอนแรกในวันเสาร์ที่ 7 กรกฎาคม 2561 มี ภคชนก์ โวอ่อนศรี (แฟรงค์ กรุงเทพมหานคร) และ เตือนใจ ศรีสุนทร (ฝน อุดรธานี) เป็นผู้ดำเนินรายการ
คณะกรรมการ

รุ่ง สุริยา (รุ่ง พิษณุโลก)
สลา คุณวุฒิ (ครูสลา อำนาจราชธานี (มาจาก อำนาจเจริญ+อุบลราชธานี))
จิ้งหรีดขาว วงศ์เทวัญ (จิ้งหรีดขาว ชัยนาท)
กติการายการ > รอบชิงแชมป์สาย

ศึกวันดวลเพลงเพื่อมาตุภูมิ ได้ทำการคัดเลือกตัวแทนนักร้องของแต่ละจังหวัด จำนวน 64 จังหวัด แบ่งเป็น 16 สาย สายละ 4 คน โดยจะมาจากภาคต่างๆ ประกอบด้วย ภาคเหนือ ภาคกลาง-ตะวันออก ภาคตะวันออกเฉียงเหนือ และภาคใต้ โดยตัวแทนของแต่ละจังหวัดจะมาจากการเป็นแชมป์ในรายการศึกวันดวลเพลง หรือเป็นผู้ท้าชิงที่ทำผลงานได้ดีในกรณีที่จังหวัดนั้นไม่มีแชมป์ของรายการศึกวันดวลเพลง การจัดสายและคู่มาจากการสุ่มโดยทีมงาน ในแต่ละสายจะมีแชมป์สายได้เพียง 1 คน 3 คนที่แพ้จะต้องกลับมาตุภูมิ
การแข่งขันรอบชิงแชมป์สาย > สายที่ 1 > ออกอากาศวันที่ 7 กรกฎาคม 2561

รอบคัดเลือก
| คู่ที่ | ผู้เข้าแข่งขันที่ร้องก่อน> ชื่อ | ผู้เข้าแข่งขันที่ร้องก่อน> จังหวัดมาตุภูมิ | ผู้เข้าแข่งขันที่ร้องก่อน> เพลงที่ใช้ในการแข่งขัน | ผู้เข้าแข่งขันที่ร้องหลัง> ชื่อ | ผู้เข้าแข่งขันที่ร้องหลัง> จังหวัดมาตุภูมิ | ผู้เข้าแข่งขันที่ร้องหลัง> เพลงที่ใช้ในการแข่งขัน | ผลการเลือกของคณะกรรมการ> 0 !รุ่ง | ผลการเลือกของคณะกรรมการ> 0 !สลา | ผลการเลือกของคณะกรรมการ> 0 !จิ้งหรีดขาว | ผลการแข่งขัน |
| --- | --- | --- | --- | --- | --- | --- | --- | --- | --- | --- |
| 1 | ชุติกาญจน์ ฆ้องแสง (อุ๋ย) | สระบุรี | อายแสงนีออน (พุ่มพวง ดวงจันทร์) | อภิสิทธิ์ เผ่าพันธุ์ (บอสส์) | ยโสธร | อย่าให้เขาฮู้เด้อ (ไผ่ พงศธร) | อุ๋ย | อุ๋ย | อุ๋ย | อุ๋ย |
| 2 | ยูเลีย ฮิลเลบรานด์ (ยูเลีย) | เชียงใหม่ | เรารอเขาลืม (สุนารี ราชสีมา) | วราภรณ์ กุลตัน (เอิร์น) | ตรัง | คนสำคัญของคนไม่สำคัญ (รัชนก ศรีโลพันธุ์) | เอิร์น | เอิร์น | เอิร์น | เอิร์น |
รอบชิงแชมป์สาย
| ผู้เข้าแข่งขันที่ร้องก่อน> ชื่อ และจังหวัดมาตุภูมิ | ผู้เข้าแข่งขันที่ร้องก่อน> เพลงที่ใช้ในการแข่งขัน | ผู้เข้าแข่งขันที่ร้องหลัง> ชื่อ | ผู้เข้าแข่งขันที่ร้องหลัง> เพลงที่ใช้ในการแข่งขัน | ผลการเลือกของคณะกรรมการ> 0 !รุ่ง | ผลการเลือกของคณะกรรมการ> 0 !สลา | ผลการเลือกของคณะกรรมการ> 0 !จิ้งหรีดขาว | ผลการแข่งขัน |
| --- | --- | --- | --- | --- | --- | --- | --- |
| อุ๋ย สระบุรี | อยากหลับตาในอ้อมกอดเธอ (ตั๊กแตน ชลดา) | เอิร์น ตรัง | กลับคำได้หม้าย (รัชนก ศรีโลพันธุ์) | เอิร์น | เอิร์น | เอิร์น | เอิร์น |